|  |
| --- |
| **BANDIKA PICHA YAKO HAPA** |

**JAMHURI YA MUUNGANO WA TANZANIA**

**OFISI YA RAIS - TAMISEMI**

**HALMASHAURI YA JIJI LA MWANZA**

**SHULE YA SEKONDARI MAPANGO,**

**S.L.P 11379**

**MWANZA.**

**TAREHE 15/12/2021**

**KUMB.Na. MPSS/ADM/FM I/2021**

**MKUU WA SHULE - 0769 396085**

**MAKAMU MKUU WA SHULE - 0739 458515/0753 763398**

**MWANDAMIZI TAALUMA - 0755 393243**

**MZAZI/MLEZI WA MWANAFUNZI:** ……………………………………………………………………………………………………………

**Yah: MAELEKEZO MUHIMU YA KUJIUNGA NA KIDATO CHA KWANZA MWAKA 2020 SHULE YA SEKONDARI MAPANGO .**

Pongezi kwa mwanao kuchaguliwa kujiunga na Shule ya Sekondari Mapango.

Nakuletea maelekezo muhimu ya kujiunga na Shule kwa kidato cha kwanza mwaka 2020. Kwa rejea ya Waraka Wa Serikali wa utekelezaji wa Mpango wa Elimu Msingi bila malipo wa mwaka 2015 na maelekezo yake muhimu.

Maelekezo hayo ni pamoja na

1. SARE ZA SHULE NA MAHITAJI MUHIMU YA MWANAFUNZI
2. WAJIBU WA MZAZI/MLEZI KATIKA KUSIMAMIA ELIMU YA MWANAFUNZI
3. FOMU YA AFYA NA TAARIFA ZA MWANAFUNZI
4. SHERIA NA KANUNI MUHIMU ZA SHULE YA SEKONDARI MAPANGO

Mwanao anatakiwa kuripoti Shuleni tarehe tarehe 11**.1.2021 siku ya jumatatu saa moja kamili asubuhi bila kukosa**  tayari kwa kuanza mafunzo ya utangulizi

(**ORIENTATION PROGRAMME**) . **Mwisho wa kuripoti ni tarehe 29/1/2021, kwa manafunzi ambaye hataripoti mpaka tarehe hiyo atakuwa amepoteza nafasi yake.**

Nakutakia maandalizi mema

**Wako katika utumishi**

**………………………..**

**B.T. MBOYA**

**MKUU WA SHULE**

**Nakala:**

1. Mkurugenzi Jiji - Mwanza
2. WEO- Kata ya Igogo
3. Afisa Elimu Kata - Kata ya Igogo

**MAELEKEZO KWA WANAFUNZI**

**SARE YA SHULE ( kwa wavulana)**

1. Shati mbili za tetroni nyeupe zenye mikono mifupi ambazo hazibani mwili na ziwe na mfuko mmoja kushoto. Zinavaliwa kwa kuchomekea.
2. Suruali mbili nyeusi zenye mifuko mitatu. Upana wake chini miguuni isipungue **inchi 16**
3. Viatu vya shule ni vyeusi vya ngozi vya kufunga na kamba vyenye visigino vifupi, vinavyofunika miguu na visivyo na uwazi na vinavyosafishwa kwa kiwi nyeusi. Boots na viatu vinginevyo havitakiwi kabisa
4. Soksi jozi mbili nyeupe na mkanda mweusi wenye kibanio kidogo na upana usiozidi **inchi moja na nusu**
5. Sweta moja rangi **Blue Bahari** (Light Blue)

**SARE YA SHULE (Kwa Wasichana)**

1. Shati mbili za tetroni nyeupe zenye mikono mifupi ambazo hazibani mwili na ziwe na mfuko mmoja kushoto. Zinavaliwa kwa kuchomekea.
2. Sketi mbili ndefu (mshono Rinda boksi - marinda manne upande wa kushoto na marinda manne upande wa kulia na rinda moja kubwa mbele na rinda moja kubwa nyuma) iache **nafasi ya nchi moja tu** kutoka kwenye fundo la mguu kupanda juu. Rangi ya sketi ni  **Blue Bahari (Light Blue)** na ziwekewe michirizi mitatu ya **kitambaa kwa mbele na siyo leso** ( michirizi mieupe miwili na mweusi mmoja katikati). **Aidha kwa wanafunzi wa kiislamu wavae short kanzu (Nusu kanzu) nyeupe na juba** (Hijabu) nyeupe ndefu kitambaa cha **tetron na Kilemba kiwe rangi ya Blue Bahari (Light Blue)**
3. Viatu vya shule ni vyeusi vya ngozi vya kufunga na kamba vyenye visigino vifupi, vinavyofunika miguu na visivyo na uwazi na vinavyosafishwa kwa kiwi nyeusi. Boots na viatu vinginevyo havitakiwi kabisa
4. Soksi jozi mbili nyeupe
5. Sweta moja rangi **Blue Bahari** (Light Blue)
6. Fulana **(Tshirt)** moja rangi **Jani la mgomba** lenye ukosi mweusi na mfuko mmoja upande wa kushoto. Hizi zitavaliwa siku za jumatano na siku za michezo tu.

**MUHIMU:**

Masweta , Fulana na mashati ni lazima yawe na Nembo ya shule (utapewa maelekezo shuleni)

**MAHITAJI MUHIMU**

1. Madaftari makubwa yasiyopungua 9 (Counter Book Quire 3 au 4), kalamu, rula na ufutio, Begi la shule la kubebea madaftari na Kamusi ya Kiingereza – Kiswahili
2. File moja (Spring File) kwa ajili ya kutunzia taarifa muhimu za mwanafunzi, Mfagio mmoja (Chelewa), Mche mmoja wa mti wa matunda au wa kivuli kwa ajili ya kuboresha afya na kutunza mazingira.

**WAJIBU WA MZAZI/MLEZI KATIKA ELIMU**

Waraka wa Elimu wa Mwaka 2015 unaelekeza majukumu ya mzazi/mlezi katika usimamizi wa elimu kama ifuatavyo;

1. Kuhakikisha kuwa mwanao anahudhuria masomo Shuleni kwa siku zote za masomo bila kukosa
2. Kumpatia mwanafunzi mahitaji muhimu ya shule kama sare, madaftari, vitabu, kalamu na nauli ya kuja shuleni na nauli ya kurudi nyumbani.
3. Kushirikiana na uongozi wa shule kufuatilia taaluma ya mwanao na kuhudhuria vikao vya shule mara unapohitajika kufanya hivyo
4. Kushirikiana na wazazi wenzako pmoja na wadau wengine wa elimu katika kuboresha taaluma na miundombinu ya shule na kutatua changamoto mbalimbali kwa ustawi na maendeleo ya elimu.

**KANUNI ZA SHULE YA SEKONDARI MWANZA**

Shule inaendeshwa kwa mujibu wa sheria ya Elimu na. 23 ya mwaka 1978. Aidha inazingatia miongozo yote inayotolewa na Wizara ya Elimu, Mafunzo Sayansi na Teknolojia. Unatakiwa kuzingatia mambo ya msingi yafuatayo ambayo yatafafanuliwa katika mabaraza na mikusanyiko mbalimbali uwapo shuleni.

1. Heshima kwa viongozi, wazazi, wafanyakazi wote na jamii nyingine kwa ujumla ni jambo la lazima.
2. Ni marufuku kabisa Kutoa lugha chafu kwa wanafunzi wenzako, walimu, walezi na jamii kwa ujumla, kusuka, kufuga ndevu, kufuga kucha, kupaka kucha rangi, kuvaa modal, mtepesho, mlegezo, sketi fupi, nguo zinazobana mwili na kuvaa unifomu ya shule nyingine
3. Ni marufuku na ni utovu mkubwa wa nidhamu Kukwepa kufanya mazoezi, majaribio au mtihani wowote unaotolewa shuleni.
4. Mahudhurio mazuri katika kila shughuli ndani na nje ya shule ni muhimu.

Kuingia darasani, kusikiliza mwalimu wa somo na kuandika nukuu za kujisomea kila wakati ni jambo la lazima uwapo shuleni. Wastani wa jumla wa kufaulu mwanafunzi ni alama **Arobaini na tano (45)** kwa mitihani yote inayofanyika shuleni, **mwanafunzi asipofikisha wastani huo atapewa mafunzo rekebishi**. Lugha ya mawasiliano shuleni ni **KIINGEREZA tu**. Utaadhibiwa ukiongea lugha zingine. Aidha ni marufuku **kupiga kelele darasani.**

1. Kutojihusisha na ushabiki wa kidini na vyama vya siasa wakati wote wa uanafunzi wako

**MUHIMU:**

* UTORO wa siku moja bila taarifa shuleni mzazi atalazimika kuleta shuleni matofari matano (5) ya sementi
* Mwanafunzi yeyote atakayekamatwa amejificha mlimani au anazurura mitaani muda wa masomo mzazi atalazimika kuleta shuleni matofali ishirini na tano (25) ya sementi.
* Mwanafunzi yeyote ambaye hatafanya zoezi, jaribio na mitihani mingine bila sababu za msingi ataadhibiwa
* **MWANAFUNZI MTORO, MVIVU, MZEMBE NA MKOROFI HATAVUMILIWA SHULENI.**

**MAKOSA YATAKAYOSABABISHA MWANAFUNZI KUFUKUZWA SHULE**

1. Wizi
2. Utoro
3. Kugoma na kuhamasisha mgomo
4. Kupigana, kumpiga mwalimu au mtu yeyote Yule
5. Ulevi au unywaji wa pombe, Uvutaji wa sigara na matumizi ya madawa ya kulevya
6. Uasherati, uhusiano wa jinsi moja, kuoa au kuolewa
7. Kupata ujauzito au kutoa mimba
8. Kushiriki matendo ya uhalifu, siasa na matendo yoyote yale yanayovunja sheria za nchi
9. Kusababisha au kumpa mimba msichana
10. Kutembelea majumba ya starehe na nyumba za kulala wageni
11. Kumiliki, kukutwa au kutumia simu ya mkononi katika mazingira ya shule
12. Kudharau bendera ya Taifa
13. Kufanya jaribio lolote la kujiua, au kutishia kujiua kama kunywa sumu n.k.
14. Uharibifu wa mali ya umma kwa makusudi.

**FOMU YA MAELEZO BINAFSI KUHUSU HISTORIA YA MWANAFUNZI**

1. Jina kamili la mwanafunzi …………………………………………………………………………………………………..
2. Tarehe ya kuzaliwa …………………………………………………Mtaa unaoishi………………………….………
3. Jina kamili la baba: ……………………………………………………………………………………………….……………….
4. Kazi ya baba :…………………………………………………………………. Simu…………………………………………….
5. Jina kamili la mama …………………………………………………………………………………….………………………..
6. Kazi ya mama :………………………………………………………………….Simu………………………………………….
7. Jina kamili la mlezi …………………………………………………………………………………………………………………
8. Kazi ya mlezi:…………………………………………………………………….. Simu…………………………………………..
9. Jina la balozi……………………………………………………………………….Simu………………………………………….
10. Jina la mwenyekiti wa mtaa……………………………………………..……………….………………………………..
11. Jina la mtaa……………………………………………………Saini……………………………….Muhuri…………………..

**MUHIMU:**Tafadhali soma kwa makini maelezo haya na kuyatekeleza kikamilifu.

Mimi mzazi/mlezi wa……………………………………………………………………………………………………………………

Ninakiri kusoma na kuelewa vyema maelekezo yote yaliyotolewa na hivyo NAKUBALIANA nayo.

JINA …………………………………………………………………………………………………………………………………………………….. SAINI………………………………………………………….…..TAREHE………………………………………………………………………

Mimi (Mwanafunzi)…………………………………………………………………………………………………………………………….

Ninakiri kusoma na kuelewa vyema maelekezo yote yaliyotolewa na hivyo NAKUBALIANA nayo.

JINA …………………………………………………………………………………………………………………………………………………….. SAINI…………………………………………………………..…..TAREHE……………………………………………………………………..

**FOMU YA UCHUNGUZI WA AFYA (MEDICAL EXAMINATION FORM)**

**MUHMU**: Ijazwe na mganga MKUU wa hospitali ya Serikali.

**REQUEST FOR MEDICAL EXAMINATION OF STUDENT SELECTED TO JOIN FORM ONE 2020**

**THE MEDICAL OFFICER, ……………………………………………………………………………………………………………………………………………………………………………………………………………………………………………………………………………………………………………**

**NAME OF STUDENT ………………………………………………………………………………………………………..**

**Please examine the mentioned as to his/her fitness for secondary school education according to the items below:-**

|  |  |  |  |
| --- | --- | --- | --- |
| **NO** | **ITEM** | **CONDITION** | **REMARKS** |
| 1 | Mental condition |  |  |
| 2 | Sight |  |  |
| 3 | Hearing |  |  |
| 4 | Chest TB |  |  |
| 5 | Urine |  |  |
| 6 | Stool |  |  |
| 7 | Nose |  |  |
| 8 | Blood BP: HB |  |  |
| 9 | Pregnancy test |  |  |

Any other physical disability not listed that may affect his her studies …………………………………………………………………………………………………………………………………………………………………………………………………………………………………………………………………………………………………………………………………………………………..

In my opinion the student is fit/not fit to join Secondary School Education …………………………………………………………………………………………………………………………………………………………………………………………………………………………………………………………………………………………………………………………………………………………

Signed: ……………………………………………………………………………………………………..

Medical officer: ………………………………………………………………………………………..Stump…………………………

**SKETI NA SHORT-KANZU KWA WANAFUNZI WA KIISLAMU TU**